Το έμβλημα του συλλόγου.
Ο **Π.Α.Ο. Τοξότης Λάρισας** είναι αθλητικός σύλλογος που δραστηριοποιείται στο άθλημα του ποδοσφαίρου και έχει έδρα στην πόλη της Λάρισας στην Ελλάδα. Τα χρώματα του συλλόγου είναι το ερυθρό και το λευκό.

Ιστορία
-------

### Ιδρυση και τα πρωτα χρόνια (1943-1964)

Ο σύλλογος ιδρύθηκε το 1943  με αριθμό μητρώου Ε.Π.Ο. 169. Το 1946-47 κατεκτησε το πρωτάθλημα B΄ Θεσσαλίας και την άνοδο. Συμμετείχε στο πρωτάθλημα της ΕΠΣ Θεσσαλίας εως το 1960 και της ΕΠΣ Λάρισας έως το 1964. Διέθετε μεγάλη βάση φιλάθλων, την τέταρτη μεγαλύτερη στη Λάρισα μετά τον Ηρακλή Λάρισας, το Λαρισαϊκό και τον Αρη Λάρισας και ειχε ως έδρα το Στάδιο Αλκαζάρ. 

Συμμετείχε στη συγχώνευση των ποδοσφαιρικών συλλόγων της Λάρισας για τη δημιουργία της Α.Ε. Λάρισας το 1964, οπότε και μετονομάστηκε σε «Όλυμπος Λάρισας» απορροφώντας και τον Πανθεσσαλικό.Οι ποδοσφαιριστές του Τοξοτη την αγωνιστική περίοδο 1963-64 οι οποίοι επελέγησαν να στελεχώσουν τη νέα ομάδα ΑΕΛ ήταν οι εξής: Λιόκος, Τσιόλκας, Δελφός, Δρούλιας, Κόντσας, Αραπατσάνης, Ντιούδης. Oι πολύ καλοί παίκτες του Τοξότη Τρακάλας, Λάκης Παγκαρλιώτας, Γιώργος Κουρδουκλάς λόγω συναισθηματικής σύνδεσης με την πρώην ομάδα τους θέλησαν να παίζουν στον απόγονό της τον Όλυμπο και όχι στην ΑΕΛ.

### 1964: Η δημιουργία του Όλυμπου και μετονομασία

To 1966 ως Όλυμπος κατέκτησε το πρωτάθλημα της ΕΠΣ Λάρισας και αγωνίστηκε στη Γ΄ Εθνική. To 1966-67 έφτασε μέχρι τον τελικό Λάρισας για τα τοπικά προκριματικά του Κυπέλλου Ελλάδας, όμως δεν κατέβηκε στον αγωνα με την ΑΕΛ στο Αλκαζάρ (2-0 άνευ αγωνα). To 1968-69 ο Όλυμπος έφτασε και παλι μέχρι τον τελικό Λάρισας για τα τοπικά προκριματικά του Κυπέλλου Ελλάδας & απέκλεισε την ΑΕΛ στο Κύπελλο Ελλάδος με εκτος έδρας νίκη (0-2) με γκολ του Κολοβου και του Αργυριάδη στο Στάδιο Αλκαζάρ και προκρίθηκε στην πανθεσσαλικη φάση.

Το 1976 ο Όλυμπος μετονομάστηκε ξανά σε Τοξότης Λάρισας. Το 1984 έφτασε μια ανάσα από την επιστροφή στις εθνικές κατηγορίες μετα την μετονομασία του με το ιστορικό του όνομα όμως ηττήθηκε στα πέναλτι στον τελικό από τον παλιό μεγάλο του αντίπαλο, τον Λαρισαϊκό στην άλλοτε κοινή τους έδρα το Στάδιο Αλκαζάρ. Aγωνίστηκε από το 1987 ως το 1995 στη Δ' Εθνική με πρόεδρο και χρηματοδότη τον Νίκο Χρυσικό. Tο 1988 μαλιστα αγωνιστηκε σε φιλικό στο Καυτανζόγλειο Εθνικό Στάδιο εναντίον του Ηρακλή Θεσσαλονίκης (Ποδόσφαιρο) (5-1). Το ρόστερ της περιόδου 1994-95 στην τελευταία του χρονιά στη Δ' Εθνική με προπονητή τον Νίκο Βλαχούλη, είχε τους εξής ποδοσφαιριστές: Μάκης Χουρίδης, Αντ.Τραμπάκουλος (τερματοφύλακας), Κ.Τσουτσούμης (αρχηγός), Ευ.Σουλιώτης, Γ.Μιχαηλίδης, Γ.Καμάκας, Γ.Καλούσης, Φ.Γκουζιώτης, Χρ.Καπελιάνης, Αλ. Αλεξάκης, Στ.Ζητούδης.

### Επιστροφή στα πρωταθλήματα ΕΠΣ Λάρισας (1995- )

Πλέον αγωνίζεται στα τοπικά ερασιτεχνικά πρωταθλήματα της ΕΠΣ Λάρισας με έδρα το γηπεδο Κουκουλίτσιος-Μουσιάρης. To 1995-96 ήταν η πρωτη του χρονια στην Α' ΕΠΣΛ μετα από 8 σεζόν στη Δ' Εθνική. Tην περίοδο 2008-09 ο Τοξότης έκανε αρνητικό ρεκόρ στην Α ΕΠΣΛ με μόλις 7 βαθμους και υποβιβάστηκε ο τελευταίος. Το ρόστερ της περιόδου 2009-10 στην πρωτη του χρονιά Τοξότη μετα από τον υποβιβασμό από την Α' ΕΠΣΛ με προπονητή τον Στέλιο Κορομηλά, είχε τους εξής ποδοσφαιριστές: Τζούλας, Αγγελακόπουλος, Μπάκας, Κουγιούρης, Κουτάκος, Ράντζας, Σούμας, Λυκοκώστας, Ευαγγέλου, Μπούζας, Καραγιάννης, Γκιόκας. Πρόεδρος ηταν ο Σταυρος Τουρλακόπουλος (από το 1992). 

To 2011-12 μαζί με τον Ηρακλή Λάρισας προβιβάστηκε στην Α1 ΕΠΣΛ και την διετία 2013-2015 με συνεχόμενους υποβιβασμούς ο Τοξότης βρεθηκε στην Γ' ΕΠΣΛ. Με την ανάληψη της τεχνικής ηγεσίας από τον Χρήστο Γκάτα δόθηκε μεγάλο βάρος την ανάδειξη νεαρων ποδοσφαιριστων. Tην περίοδο 2022-23 η νεανική ομάδα του Τοξότη με προπονητή τον Φίλιππο Θεοχαρίδη κατόρθωσε να πετυχει την άνοδο και πλέον την περίοδο 2023-24 αγωνίζεται στη Β' ΕΠΣΛ.  
Πρώτος σε συμμετοχές είναι ο θρυλικός αρχηγός του Τοξότη, ο μέσος Γιώργος Χολέβας, μετέπειτα και προπονητής των ακαδημιών. Μακροβιότερος τεχνικός στην ιστορία του Τοξότη είναι ο Χρήστος Γκάτας ο οποίος ανέλαβε το 2011  και παρέμεινε για 9 χρόνια έως το 2020 που αποχωρησε και τον διαδέχθηκε ο Βασίλης Δραγατσίκης.

Στις 11 Φεβρουαριου 2014 ο σύλλογος γιόρτασε σε μια λαμπρή εκδήλωση και παρουσία 350 φίλων του τα 70 χρόνια από την ιδρυσή του και παρευρέθηκαν άνθρωποι που έχουν γράψει χρυσές σελίδες στην ένδοξη ιστορία του. Ένας εξ αυτών ήταν ο 92χρονος αρχηγός της ομάδας Νάκης Φωτιάδης, που αγωνίστηκε σέντερ φορ την περίοδο 1943-1955 (σταμάτησε άδοξα από ένα σοβαρό τραυματισμό το 1955).

Ποδοσφαιριστές του Τοξότη σε εθνικές κατηγορίες
-----------------------------------------------

Ποδοσφαιριστές του συλλόγου που αγωνίστηκαν σε εθνικές κατηγορίες -με ομαδες πλην της του Τοξότη- είναι οι: Λάκης Παγκαρλιώτας ( ΑΕΛ - B' Εθνική), Βασίλης Καραπιάλης ( ΑΕΛ, Ολυμπιακός - A' Εθνική), Κώστας Χαλκιάς ([Παναθηναϊκός - A' Εθνική), Γιώργος Καφφές (Παναθηναϊκός - A' Εθνική, Μπράιτον - Αγγλία), Δημήτρης Κολοβέτσιος ( ΑΕΛ, Παναθηναϊκός - A' Εθνική, Τουρκία), Φάνης Γκέκας ( ΑΕΛ - B' Εθνική, Παναθηναϊκός, Γερμανία, Τουρκία), Γιώργος Αγορογιάννης ( ΑΕΛ, AEK - A' Εθνική), Βασίλης Χριστοδούλου ( ΑΕΛ - A' Εθνική), Κωνσταντίνος Θεοδωρόπουλος (Ιωνικος - B΄ Εθνική).

### Πρόεδροι

* Νίκος Χρυσικός
* Σταύρος Τουρλακόπουλος

### Αξιόλογοι παίκτες

* Βασίλης Καραπιάλης
* Κώστας Χαλκιάς
* Γιώργος Καφφές
* Ντανιέλ Χιλ
* Βασίλης Χριστοδούλου
* Γιώργος Αγορογιάννης
* Γιώργος Χολέβας
* Γιάννης Μίγας
* Νάκης Φωτιάδης
* Λάκης Παγκαρλιώτας
* Ηλίας Σελιώνης
* Γιώργος Κουρδουκλάς
* Φάνης Γκέκας
* Κωνσταντίνος Θεοδωρόπουλος
* Δημήτρης Κολοβέτσιος
* Κώστας Γούλας
* Γιώργος Κολοβός
* Αντώνης Τραμπάκουλος
* Νίκος Βλαχούλης
* Ηρακλής Μίχης
* Αλεξης Αλεξάκης
* Νίκος Κουτσιμάνης
* Φώτης Γκουζιώτης
* Μπάμπης Ντόσας
* Κώστας Ζαφειρίου

### Αξιόλογοι προπονητές

* Νίκος Βλαχούλης
* Χρήστος Γκάτας
* Στέλιος Κορομηλάς

Έδρα
----

Πρώτη έδρα της ομάδας ήταν το Στάδιο Αλκαζάρ  όπου αγωνίστηκε για μία εικοσαετία, μέχρι τη συγχώνευση του 1964. Επέστρεψε στο Αλκαζάρ τη δεκαετία του '80 στη Δ' Εθνική και τη δεκαετία του '90 αγωνιζόταν στο ξερό βοηθητικό Γήπεδο του Αλκαζάρ. Τα τελευταία χρόνια χρησιμοποιεί ως έδρα το Γήπεδο Κουκουλίτσιος-Μουσιάρης.

Αντιπαλότητες
-------------

Oι κυριοι αντίπαλοι του Τοξότη αρχικά ήταν ο Ηρακλής, ο Αρης και ο Λαρισαϊκός. Στη συνέχεια μετά την επανίδρυση αναζωπυρώθηκε η κόντρα με τον Λαρισαϊκό ύστερα από τον τελικό πρωταθλήματος τον Μάιο του 1984 στο Αλκαζαρ, όταν οι πρωταθλητές των δύο ομίλων της Α΄ΕΠΣΛ
αναμετρήθηκαν για να αναδειχθεί η ομάδα που θα εκπροσωπούσε το νομό στη Δ΄ Εθνική. Η αναμέτρηση έληξε με νικητή τον Λαρισαϊκό στα πέναλτι (10-9).  
Στη δεκαετία του '90 αναπτυχθηκε αντιπαλότητα και με την Πελασγιώτιδα, με την οποία είχαν ως κοινή έδρα το ξερό βοηθητικό Γήπεδο του Αλκαζάρ.

Τίτλοι και διακρίσεις
---------------------

* **Πρωτάθλημα A' ΕΠΣΛ**   **(2)** : 1983-84, 1985-86

* **Κύπελλο ΕΠΣΛ**   **(1)** : 1988–89

* **Πρωτάθλημα B΄ Θεσσαλίας** **(1)**: 1946-47

* **Πρωτάθλημα Γ΄ ΕΠΣΛ**  **(1)** : 2015-16

* + **Κύπελλο Ελλάδας (προκριματικά Λάρισας)** **(1)**: 1968-69
	+ Φιναλίστ: 1966-67

Παλαιότερες συνθέσεις
---------------------

### Σύνθεση Ομάδας 2022-23

| Νο. | Εθν. | Ονοματεπώνυμο |
| --- | --- | --- |
| **Τερματοφύλακες** |
|  |  | Ράϊδος Απόστολος  |
| **Αμυντικοί** |
|  |  | Σπηλιώτης Δημήτρης |
|  |  | Μελανός Γεώργιος |
|  |  | Παπατζίκος Κωνσταντίνος |
|  |  | Μπάρδας Στέργιος |
|
| **Μέσοι** |
|  |  | Αργύρης Κωνσταντίνος |
|  |  | Μελανός Νικόλαος |
|  |  | Τσακνάκης Ραφαήλ |
|  |  | Τραχανάς Γεώργιος |
|  |  | Πατέρας Ιωάννης |
|
| **Επιθετικοί** |
|  |  | Γιώργης Αθανάσιος |
|  |  | Μπαλαής Ιωάννης |
|  |  | Νάτσιος Αθανάσιος  |
|  |  | Αλίκου Αγγελος |
|  |  | Ντσαντζάλης Ειρηναίος |
|
|
| **Προπονητής** |
|  |  | Φίλιππος Θεοχαρίδης |
|

Παραπομπές
----------

1. ↑  «Αθλητική Ηχώ» , 8 Φεβρουαρίου 1951 :[*νεκρός σύνδεσμος*] *Τα σωματεία Λαρίσης* άρθρο - αφιέρωμα σε Άρη και Τοξότη Λάρισας
2. ↑  «Οι σύλλογοι της Λάρισας στα πρώτα μεταπολεμικά χρόνια». .
3. ↑  «17 Μαΐου 1964: Η γέννηση του μύθου με τη συγχώνευση Ηρακλή, Λαρισαϊκού, Άρη και Τοξότη». pressing.gr. .
4. ↑  «Η ΙΣΤΟΡΙΚΗ ΔΙΑΔΡΟΜΗ ΤΟΥ ΛΑΡΙΣΙΝΟΥ ΠΟΔΟΣΦΑΙΡΟΥ 1920- 1964». eleftheria.gr. .
5. ↑  «ΑΕΛ 1969-70». eleftheria.gr. .
6. ↑  1968-69 : Κύπελλο Ελλάδας : ΑΕΛ - Όλυμπος 0-2 ~ vissini.gr
7. ↑  «TO ΜΠΑΡΑΖ ΜΕ ΤΑ 34 ΠΕΝΑΛΤΙ ΞΑΝΑΖΩΝΤΑΝΕΥΕΙ Λαρισαϊκός - Τοξότης: 25 χρόνια μετά». eleftheria.gr. .
8. ↑  Greece - List of Fourth Level Final Tables rsssf.com
9. ↑  «ΠΡΟΕΔΡΟΣ ΤΟΥ ΤΟΞΟΤΗ ΛΑΡΙΣΑΣ: Πέθανε ο Νίκος Χρυσικός». larissanet.gr. 17 Απριλίου 2015. .
10. ↑  «Πιστός στη φιλοσοφία του ο Τοξότης». eleftheria.gr. .
11. ↑  Δυνατή επανεκκίνηση για τον Τοξότη - AthleticLarissa.gr
12. ↑  Λαμπρή εκδήλωση του Τοξότη - eleftheria.gr
13. ↑  «Giorgos Kaffes profile». transfermarkt.co.uk.
14. ↑  «Ανακοίνωση Π.Ο.Ε. για το θάνατο του Ντάνιελ Χιλ». Λευκή Πόλη - Το ηλεκτρονικό περιοδικό της Ελασσόνας. 15 Ιουλίου 2015. [*νεκρός σύνδεσμος*]
15. ↑  «Κώστας Γούλας: «Πιστεύαμε στο ντεμαράζ»». eleftheria.gr.
16. ↑  «Μια ζωή στα γήπεδα». .
17. ↑  «TO ΜΠΑΡΑΖ ΜΕ ΤΑ 34 ΠΕΝΑΛΤΙ ΞΑΝΑΖΩΝΤΑΝΕΥΕΙ». eleftheria.gr.
18. ↑  «Η "χρυσή βίβλος" των πρωταθλητών Α' Κατηγορίας ΕΠΣ Ν.Λάρισας».
19. ↑  «Από το 1972… έως σήμερα!». .
20. ↑  «ΠΛΗΡΟΦΟΡΙΕΣ ΟΜΑΔΑΣ 22-23». epslarissas.gr.
21. ↑  «Με Ράιδο στα γκολποστ φέτος ο Τοξότης». athleticlarissa.gr. .
22. ↑  Χρήστος Γκατζούλης. «Mε χατ- τρικ Νάτσιου για Τοξότη». top-highlights.gr. Αρχειοθετήθηκε από το πρωτότυπο στις 2023-04-04.. Ανακτήθηκε στις 2023-04-04.

Πηγές
-----

* Ιστοσελίδα Ακαδημίας Τοξότη (αρχειοθετημένη): Π.Α.Ο *ΤΟΞΟΤΗΣ ΛΑΡΙΣΑΣ* 1943. *Η ΙΣΤΟΡΙΑ ΤΟΥ*
* Κολτσίδας, Βαγγέλης (2018). *ΤΟ ΕΡΑΣΙΤΕΧΝΙΚΟ ΠΟΔΟΣΦΑΙΡΟ ΣΤΟ ΝΟΜΟ ΛΑΡΙΣΑΣ* (PDF). σελ. 83. Αρχειοθετήθηκε από το πρωτότυπο (PDF) στις 12 Νοεμβρίου 2022. Ανακτήθηκε στις 20 Μαρτίου 2023.
* Μιχούλης, Τάκης (2022). *Το σαλόνι των αναμνήσεων, Εκδοση 2022*.

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |